**OPĆINA SRAČINEC**

*BILJEŠKE UZ FINANCIJSKA IZVJEŠĆA*

*ZA 2023. GODINU*

Sračinec, veljača, 2024. godina

**REPUBLIKA HRVATSKA**

**VARAŽDINSKA ŽUPANIJA**

**OPĆINA SRAČINEC**

Sračinec, Varaždinska 188

OIB: 01126367431

Sračinec, 15. veljače 2024. godine

BILJEŠKE

UZ FINANCIJSKE IZVJEŠTAJE

*za razdoblje od 01. siječnja do 31. prosinca 2023. godine*

1. Naziv obveznika: **OPĆINA SRAČINEC**

2. Sjedište obveznika: 42209 SRAČINEC

3. Adresa sjedišta: Varaždinska 188

4. Šifra općine: 410

5. Broj RKP-a: 31448

6. Matični broj: 02685698

7. OIB: 01126367431

8. Razina: 22 i 23

9. Razdjel: 000

10. Šifra djelatnosti - NKD 2007: 8411

11. Razdoblje**: 01. 01. – 31. 12. 2023. godine**

***1. UVOD***

U skladu s odredbama Pravilnika o financijskom izvještavanju u proračunskom računovodstvu (Narodne Novine, br. 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje 1. siječnja do 31. prosinca 2023. godine, Ministarstva financija, Klasa: 400-02/23-01/27; Urbroj: 513-05-03-24-4 od 10. siječnja 2024., sastavljen je Financijski izvještaj Općine Sračinec za razdoblje siječanj – prosinac 2022. godine koji se sastoji od:

* Bilance (Obrazac BIL),
* Izvještaja o prihodima i rashodima, primicima i izdacima (Obrazac PR-RAS),
* Izvještaja o promjenama u vrijednosti i obujmu imovine i obveza (Obrazac P-VRIO),
* Izvještaja o rashodima prema funkcijskoj klasifikaciji (Obrazac RAS-funkcijski),
* Izvještaja o obvezama (Obrazac OBVEZE) i ovih Bilješki.

***Bilješka broj 1*** – Općina Sračinec primjenjuje proračunsko računovodstvo u skladu sa Zakonom o proračunu (Narodne novine, broj 144/21) i Pravilnikom o proračunskom računovodstvu i računskom planu (Narodne novine, broj 124/14, 115/15, 87/16, 3/18, 126/19 i 108/20). Prema odredbama navedenih propisa Općina u svojim knjigovodstvenim evidencijama osigurava pojedinačne podatke o vrstama prihoda i primitaka, rashoda i izdataka, stanju imovine, obveza i vlastitih izvora.

Knjigovodstvo se vodi po načelu dvojnog knjigovodstva, prema propisanom računskom planu, vode se poslovne knjige: dnevnik, glavna knjiga i pomoćne knjige. Prihodi i primici te rashodi i izdaci iskazuju se prema modificiranom računovodstvenom načelu nastanka događaja. Prihodi i primici priznaju se u izvještajnom razdoblju u kojem su postali raspoloživi i pod uvjetom da su mjerljivi. Rashodi se priznaju na temelju nastanka događaja (obveza) i u izvještajnom razdoblju na koje se odnose neovisno o plaćanju. Imovina i obveze iskazuju se po računovodstvenom načelu nastanka događaja uz primjenu metode povijesnog troška.

Nastavno se u Bilješkama obrazlažu numerički podaci i veća odstupanja iskazana u obrascima

Financijskog izvještaja.

***2. BILANCA (Obrazac: BIL)***

Vrijednost aktive - ukupne imovine Općine (B001) na dan 31. prosinca 2023. godine iznosi 10.605.293,51 € i u odnosu na stanje imovine 1. siječnja 2023. godine, evidentno je povećanje općinske imovine za 5,6% odnosno 564.254,06 €. Udjel nefinancijske imovine (B 002) u ukupnoj aktivi iznosi 89,1% dok financijska imovina (1) u ukupnoj imovini Općine participira s udjelom od 10,9%.

**Bilješka broj 2 - NEFINANCIJSKA IMOVINA (B002)**

Ukupna vrijednost nefinancijske imovine Općine (B002) na dan bilance iznosi 9.452.213,74 € i u odnosu na prethodnu godinu smanjena je za 0,2% odnosno 20.713,39 €.

U strukturi ukupne nefinancijske imovine vrijednosno najveći udio zauzima proizvedena dugotrajna imovina (02) u vrijednosti od 8.994.632,82 €, sa smanjenjem od 79.814,28 € ili 0,9% u odnosu na stanje 1. siječnja 2023. godine, iz razloga što je veći ispravak vrijednosti proizvedene dugotrajne imovine. U odnosu na prethodnu godinu povećana je neproizvedena dugotrajna imovina (01) u vrijednosti od 27.159,96€ ili 7,8% iz razloga jer je izvršeno evidentiranje zemljišta u Svibovcu Podravskom - Školska ulica kod društvenog doma čkbr. 4809/1. Dugotrajna nefinacijska imovina u pripremi (05) povećala se u odnosu na prethodnu godinu za 64,2% iz razloga što je evidentirana nova imovina na kontu 05119.

**Bilješka broj 3 - FINANCIJSKA IMOVINA (1)**

Vrijednost ukupne financijske imovine (novac i potraživanje) Općine iznosi 1.153.079,77 € i bilježi povećanje za 584.967,45 €, odnosno 103,0% u odnosu na stanje prethodne godine.

**Tablica 1. Financijska imovina (skupina 11 i 12)**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **Šifra** | **Stanje 01.01.2023.** | **Stanje 31.12.2023.** | **Index** |

|  |  |  |  |  |  |
| --- | --- | --- | --- | --- | --- |
| 11 | Novac u banci i blagajni (111+112 do 114) | **11** | **141.714,34** | **670.389,48** | 473,1 |
| 111 | Novac u banci (1111 do 1114) | **111** | **141.411,88** | **669.887,58** | 473,7 |
| 1111 | Novac na računu kod Hrvatske narodne banke | **1111** |  |  | - |
| 1112 | Novac na računu kod tuzemnih poslovnih banaka | **1112** | 141.411,88 | 669.887,58 | 473,7 |
| 1113 | Novac na računu kod inozemnih poslovnih banaka | **1113** |  |  | - |
| 1114 | Prijelazni račun | **1114** |  |  | - |
| 112 | Izdvojena novčana sredstva  | **112** |  |  | - |
| 113 | Novac u blagajni | **113** | 302,46 | 501,90 | 165,9 |
| 114 | Vrijednosnice u blagajni | **114** |  |  | - |
| 12 | Depoziti, jamčevni polozi i potraživanja od zaposlenih te za više plaćene poreze i ostalo (121 + 122 do 124 - 125 + 129) | **12** | **8.597,72** | **8.597,72** | 100,0 |
| 121 | Depoziti u kreditnim i ostalim financijskim institucijama (1211+1212) | **121** |  |  | - |
| 122 | Jamčevni polozi | **122** |  |  | - |
| 123 | Potraživanja od zaposlenih | **123** | 8.597,72 | 8.597,72 | 100,0 |
| 124 | Potraživanja za više plaćene poreze i doprinose | **124** |  |  | - |
| 125 | Ispravak vrijednosti potraživanja od zaposlenih te za više plaćene poreze i ostalo | **125** |  |  | - |
| 129 | Ostala potraživanja | **129** |  |  | - |

*Novac u banci i blagajni* (11) – novčana sredstava na računima i u blagajni povećana su u odnosu na 01. siječanj 2023. godine u iznosu od 528.675,14 €, odnosno 373,1%, a kao razlog tome možemo navesti smanjenje kapitalnih projekata tokom godine i povećanje poreznih prihoda.

*Depoziti, jamčevni polozi i potraživanja od zaposlenih i ostalo* (12) iznose ukupno 8.597,72 €, a odnose se na potraživanja od djelatnika sa kojim je raskinut radni odnos i podnesena prekršajna prijava državnom odvjetništvu.

**Tablica 2. Ostala financijska imovina (skupina 13-19)**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **Šifra** | **Stanje 01.01.2023.** | **Stanje 31.12.2023.** | **Index** |

|  |  |  |  |  |  |
| --- | --- | --- | --- | --- | --- |
| 15 | Dionice i udjeli u glavnici (15X1+15X2-159) | **15** | **365.425,71** | **365.425,71** | 100,0 |
|   | Dionice i udjeli u glavnici – tuzemni (1512+1513+1514+1521+1531+1541) | **15X1** | **365.425,71** | **365.425,71** | 100,0 |
| 1521 | Dionice i udjeli u glavnici trgovačkih društava u javnom sektoru | **1521** | 365.425,71 | 365.425,71 | 100,0 |
| 16 | Potraživanja za prihode poslovanja (161 do 163+164 do 168-169) | **16** | **52.374,55** | **108.666,86** | 207,5 |
| 161 | Potraživanja za poreze | **161** | 17.880,27 | 22.255,67 | 124,5 |
| 164 | Potraživanja za prihode od imovine | **164** | 13.278,39 | 18.680,81 | 140,7 |
| 165 | Potraživanja za upravne i administrativne pristojbe, pristojbe po posebnim propisima i naknade | **165** | 39.707,78 | 80.718,81 | 203,3 |
| 168 | Potraživanja za kazne i upravne mjere te ostale prihode | **168** | 53,09 | 53,08 | 100,0 |
| 169 | Ispravak vrijednosti potraživanja | **169** | 18.544,98 | 13.041,51 | 70,3 |
| 17 | Potraživanja od prodaje nefinancijske imovine | **17** |  |  | - |
| 19 | Rashodi budućih razdoblja i nedospjela naplata prihoda (191 do 193) | **19** |  |  | - |

*Potraživanja za prihode poslovanja* (16) – stanje ukupnog potraživanja za prihode poslovanja na dan 31.12.2023. iznosi 108.666,86 € i u odnosu na prethodnu godinu povećano je za 56.292,31 €, odnosno za 107,5%.

Povećanje navedenih potraživanja odnosi se na *potraživanja za poreze* (161) koja su u odnosu na prethodnu godinu povećana za 4.375,40 € ili 24,5%, a odnose se na porez na promet nekretnina i porez na potrošnju.

Povećanje se najvećim dijelom odnosi na *potraživanja za upravne i administrativne pristojbe, pristojbe po posebnim propisima i naknade* (165) koja su u odnosu na prethodnu godinu povećana za 41.011,03 € ili 103,3%, a povećanje se najvećim dijelom odnosi na dospjela potraživanja za komunalnu naknadu, naknadu za uređenje voda, komunalne doprinose i grobnu naknadu.

Također, u 2023. godini izvršen je *ispravak vrijednosti potraživanja* (169) za komunalnu naknadu, naknadu za uređenje voda, grobnu naknadu i komunalne doprinose koji iznosi 13.041,51 €. Ispravci su najprije napravljeni u novom programu u koji su unesena početna stanja s 2018. godinom, iz tog razloga jer nam je računalo oduzeo USKOK zbog istrage koja se vodi protiv bivše djelatnice. Zbog navedenog nismo mogli u stari program da bi točno utvrdili datume zaduženja. Nakon toga je u 2023. godini napravljeni novi zasebni program (zbog konverzije kune u eure) u kojem su definirana početna stanja u 2023. godini te su se ispravci potraživanja vezali samo od 2023. godine.

U odnosu na prethodnu godinu povećana su *potraživanja za prihode od imovine* (164) u iznosu od 5.402,42 €, odnosno 40,7%, a najvećim dijelom se odnose na nedospjela potraživanja za prosinac 2022. godine (HEP i KIRNEK – naknada za korištenje nefinancijske imovine – elektrane i zakup poljoprivrednog zemljišta).

U 2023. godini imamo potraživanja za kazne i upravne mjere te ostale prihode (168) u istom iznosu kao i 2022. godine te iznose 53,08 €, a odnose se na trošak postupka ovrhe za komunalni doprinos iz 2022. godine.

**Bilješka broj 4 – OBVEZE (2)**

Obveze bilježe ukupno smanjenje od 229.060,30 € u odnosu na prethodnu godinu ili 8,6% i iznose ukupno 2.800,412,52 €.

*Obveze za rashode poslovanja* (23) smanjene su u odnosu na isto razdoblje prethodne godine za 12.070,36 € ili 14,8% te sada iznose 69.572,90 €. Ove obveze se odnose na obveze za zaposlene, obveze za materijalne rashode, obveze za financijske rashode, obveze za subvencije, obveze za naknade građanima i kućanstvima, ostale tekuće obveze i obveze za nabavu nefinancijske imovine.

*Kod obveza za zaposlene (231)* radi se o nedospjelim obvezama za plaće za mjesec prosinac 2023. godine za stalno zaposlene djelatnike.

*Obveze za materijalne rashode (232)* odnose na nedospjele obveze po zaprimljenim ulaznim računima dobavljača koji se odnose na mjesec prosinac 2023. godine.

*Obveze za financijske rashode (234)* odnose se na nedospjele obveze (kamate) po kratkoročnom kreditu zagrebačke banke koji smo koristili u 2022. godini. Račun je zaprimljeni u prosincu 2022. godine. U 2023. godini nemamo takvih obveza.

*Obveze za subvencije (235)* odnose se na nedospjele obveze za subvencioniranje jednog obrtnika u mjesecu prosincu 2023. godine.

*Obveze za naknade građanima i kućanstvima (237)* odnose se na nedospjele obveze za sufinanciranje dječjih vrtića i njihovih pomoćnika za mjesec prosinac 2023. godine i sufinanciranje mobilnog reciklažnog dvorišta za 2023. godinu.

*Ostale tekuće obveze* (239) odnose se najvećim dijelom na obveze za naplaćene tuđe prihode za mjesec prosinac (naknada za uređenje voda) u iznosu od 1.165,03 €, zatim na obveze za predujmove (pretplate poreza na nekretnine prema FINA-i te komunalnih naknada i naknade za uređenje voda) u iznosu od 2.844,45 € i obveze za jamčevine u iznosu od 649,45 € (jamstvo za kupnju zemljišta).

*Obveza za nabavu nefinancijske imovine* (24) na dan 31. prosinca 2023. godine iznose 7.500,00 €, a odnose se na nedospjele obveze za stručni nadzor ulice Đure Kuhara u Sračincu i projekt odvojak Dravska Svibovec Podravski.

*Obveze za kredite i zajmove* (26) iznose 2.723.339,62 € i manje su za 222.875,74 € u odnosu na stanje na dan 01. siječnja 2023. godine. Navedeni iznos obveza odnosi se na nedospjele obveze prema Ugovoru o kreditu sklopljenim sa Hrvatskom bankom za obnovu i razvitak radi izgradnje dječjeg vrtića u Sračincu (290.088,09 €), modernizacije nerazvrstanih cesta na području Općine Sračinec (2.433.251,47 €) i zajam od države za povrat poreza (0,06 €).

**Bilješka broj 5 - VLASTITI IZVORI (9)**

Vlastiti izvori iznose 7.804.880,99 € i povećani su za 793.314,36 € ili za 11,3%.

**Tablica 3. Vlastiti izvori**

|  |  |  |  |  |  |
| --- | --- | --- | --- | --- | --- |
| **RN** | **OPIS** | **Šifra** | **Stanje 01.01.2023.** | **Stanje 31.12.2023.** | **Index** |
| 9 | Vlastiti izvori (91 + 922 - 93 + 96 do 98) | **9** | **7.011.566,63** | **7.804.880,99** | 111,3 |
| 91 | Vlastiti izvori i ispravak vlastitih izvora (911-912) | **91** | **6.903.921,52** | **7.094.299,89** | 102,8 |
| 911 | Vlastiti izvori (9111+9112) | **911** | **9.838.352,84** | **9.817.639,45** | 99,8 |
| 9111 | Vlastiti izvori iz proračuna | **9111** | 9.838.352,84 | 9.817.639,45 | 99,8 |
| 9112 | Ostali vlastiti izvori | **9112** |   |   | - |
| 912 | Ispravak vlastitih izvora za obveze (9121+9122) | **912** | **2.934.431,32** | **2.723.339,56** | 92,8 |
| 9121 | Ispravak vlastitih izvora iz proračuna za obveze | **9121** | 2.934.431,32 | 2.723.339,56 | 92,8 |
| 9122 | Ispravak ostalih vlastitih izvora za obveze | **9122** |   |   | - |

**Bilješka broj 6 - REZULTAT POSLOVANJA (9221-9222)**

*Višak/manjak prihoda* (9221-9222) - na kraju proračunske godine utvrđen je višak prihoda i primitaka raspoloživ u sljedećem razdoblju u ukupnom iznosu od 604.587,11 €, koji je ostvaren nakon propisane korekcije prihoda.

Višak/manjak prihoda i primitaka raspoloživ u sljedećem razdoblju odnosno na dan 01. siječanj 2024. godine sastoji se od:

**Tablica 4. Rezultat poslovanja prije provedene korekcije**

|  |  |  |  |
| --- | --- | --- | --- |
| Račun | Opis | Stanje 01.01.2023. | Stanje 31.12.2023. |
| 92211 | Višak prihoda poslovanja | 470.739,86 | 1.096.180,02 |
| 92211 | Višak prihoda poslovanja - DONOS |  | 58.766,21 |
| 92213 | Višak primitaka od financijske imovine | 593.149,90 |  |
| 92223 | Manjak primitaka od financijske imovine |  | 222.875,80 |
| 92213 | Višak primitaka od financijske imovine - evidentiranje beskamatnog zajma |  | 11.784,04 |
| 92222 | Manjak prihoda od nefinancijske imovine | 1.005.123,55 | 339.267,36 |
| 92222 | Manjak prihoda od nefinancijske imovine - DONOS |  |  |
| 92223 | Manjak primitaka od financijske imovine |  |  |
|  | **UKUPNO VIŠAK/MANJAK PRIHODA I PRIMITAKA** | **58.766,21** | **604.587,11** |

Tokom 2023. godine, a sukladno dostavljenom Izvješću Financijske agencije, izvršeno je evidentiranje beskamatnog zajma JLP(R)S do visine poreza na dohodak, prireza porezu na dohodak čije je plaćanje oslobođeno, odgođeno i/ili je odobrena obročna otplata odnosno do visine izvršenog povrata i prema raspoloživim sredstvima državnog proračuna, na način da je:

* evidentiran višak primitaka od financijske imovine u iznosu od 11.784,04 €,

Nakon evidentiranja navedenih viškova, konstatira se da ukupni višak poslovanja Općine Sračinec iz prethodnih godina iznosi 70.550,25 €.

**Tablica 5. Rezultat poslovanja nakon provedene korekcije**

|  |  |  |
| --- | --- | --- |
| Račun | Opis | Stanje 31.12.2023. |
| 92211 | Višak prihoda poslovanja | 1.081.551,23 |
| 92213 | Višak primitaka od financijske imovine |  |
| 92222 | Manjak prihoda od nefinancijske imovine | 265.872,36 |
| 92223 | Manjak primitaka od financijske imovine | 211.091,76 |
|  | **UKUPNO VIŠAK PRIHODA I PRIMITAKA** | **604.587,11** |

Korekcija rezultata provedena je za iznos od 73.395,00 €, a navedeni iznos odnosi se na Kapitalne pomoći iz državnog proračuna (konto 63321 – spremište na groblju Sračinec u iznosu od 25.000,00 € i modernizacija ulice M. Gupca u Svibovcu Podravskom u iznosu od 35.600,00 €) te na Kapitalne pomoći od izvanproračunskih korisnika (konto 63425 – stroj za čišćenje prometnica).

Napomena da je su na konto 93411 knjižene obračunate negativne tečajne razlike u iznosu od 0,01 € te na konto 96415 prihodi od pozitivnih tečajnih razlika u iznosu od 0,27 €, a sve to zbog konverzije kune u eure.

***3 . IZVJEŠTAJ O PRIHODIMA I RASHODIMA, PRIMICIMA I IZDACIMA (Obrazac: PRRAS)***

**UKUPNI PRIHODI I PRIMICI**

*Ukupni prihodi i primici* (X678) ostvareni su u izvještajnom razdoblju u iznosu od 2.435.388,58 € što je 10,3% manje u odnosu na ostvarenje u istom razdoblju prethodne godine, a apsolutno razlika iznosi 280.948,05 €. Unutar ukupnog smanjenja, smanjenje se javlja kod prihoda od prodaje nefinancijske imovine (7) i to u apsolutnom iznosu od 39.323,72 € te kod primitaka od financijske imovine i zaduživanja (8) i to u apsolutnom iznosu od 671.518,85 €, odnosno u 2023. godini nemamo nikakvih primitaka. Povećanje bilježe prihodi poslovanja (6) od 21,8 ili u apsolutnom iznosu od 429.894,52 €.

U strukturi ukupno ostvarenih prihoda i primitaka najveći udio imaju prihodi poslovanja s 98,7%, zatim prihodi od nefinancijske imovine s 1,3%, dok primitaka od financijske imovine i zaduživanja nemamo.

U donjem grafikonu je, radi usporedbe, prikazano ostvarenje prihoda i primitaka Općine Sračinec u razdoblju od zadnje tri godine.

**Grafikon 1. Prihodi i primici Općine Sračinec ostvareni u razdoblju od 2021. do 2023. godine**

**UKUPNI RASHODI I IZDACI**

*Ukupni rashodi i izdaci* (Y345) ostvareni su u istom razdoblju u iznosu od 1.901.351,72 €, što je 19,6% manje u odnosu na isto razdoblje prethodne godine, a apsolutno razlika iznosi 463.669,96 €. Najveći utjecaj na ukupno smanjenje rashoda imalo je smanjenje rashoda za nabavu nefinancijske imovine (4) koji su za 580.132,99 € manji u odnosu na prethodno razdoblje, odnosno za 60,9%. Povećanje u odnosu na prethodnu godinu zabilježeno je kod rashoda poslovanja (3) u iznosu od 12.509,20 €, odnosno za 1,0% u odnosu na isto razdoblje prethodne godine. Kod izdataka za financijsku imovinu i otplate zajmova (5) zabilježen je rast u iznosu od 103.953,83 €, odnosno za 87,4% u odnosu na isto razdoblje prethodne godine.

U donjem grafikonu je, radi usporedbe, prikazano ostvarenje rashoda i izdataka Općine Sračinec u razdoblju od zadnje tri godine.

**Grafikon 1. Rashodi i izdaci Općine Sračinec ostvareni u razdoblju od 2021. do 2023. godine**

U nastavku daje se tabelarni prikaz rezultata poslovanja po navedenim skupinama prihoda odnosno rashoda poslovanja.

**Tablica 6. Ukupni prihodi i rashodi, primici i izdaci u 2023. godini**

|  |  |  |  |  |  |
| --- | --- | --- | --- | --- | --- |
| Račun | Opis | ŠIFRA izPR -RAS | Ostvareno prethodne godine | Ostvareno tekuće razdoblje | Index |
| 6 | Prihodi poslovanja | 6 | 1.972.794,36 | 2.402.688,88 | 121,8 |
| 7 | Prihodi od prodaje nefinancijske imovine | 7 | 72.023,42 | 32.699,70 | 45,4 |
| 8 | Primici od financijske imovine i zaduživanja | 8 | 671.518,85 | 0,00 | 0,0 |
| UKUPNO PRIHODI I PRIMICI | **X678** | **2.716.336,63** | **2.435.388,58** | **89,7** |
| 3 | Rashodi poslovanja | 3 | 1.293.999,66 | 1.306.508,86 | 101,0 |
| 4 | Rashodi za nabavu nefinancijske imovine | 4 | 952.100,05 | 371.967,06 | 39,1 |
| 5 | Izdaci za financijsku imovinu i otplatu zajmova | 5 | 118.921,97 | 222.875,80 | 187,4 |
| UKUPNO RASHODI I IZDACI | **Y345** | **2.365.021,68** | **1.901.351,72** | **80,4** |
| 922 | VIŠAK PRIHODA I PRIMITAKA | X005 | 351.314,95 | 534.036,86 | 152,0 |
| 922 | MANJAK PRIHODA I PRIMITAKA | Y005 | 0,00 | 0,00 | - |
| 922 | VIŠAK PRIHODA I PRIMITAKA – PRENESENI | 9221-9222 | 0,00 | 70.550,25 | - |
| 922 | MANJAK PRIHODA I PRIMITAKA – PRENESENI | 9222-9221 | 292.548,73 | 0,00 | 0,0 |
| 922 | **RASPOLOŽIVO U SLJEDEĆEM RAZDOBLJU** | **X006/Y006** | **58.766,21** | **604.687,11** | **1.028,8** |

Tokom 2023. godine, a sukladno dostavljenom Izvješću Financijske agencije, izvršeno je evidentiranje beskamatnog zajma JLP(R)S do visine poreza na dohodak, prireza porezu na dohodak čije je plaćanje oslobođeno, odgođeno i/ili je odobrena obročna otplata odnosno do visine izvršenog povrata i prema raspoloživim sredstvima državnog proračuna, na način da je:

* evidentiran višak primitaka od financijske imovine u iznosu od 11.784,04 €,

Nakon evidentiranja navedenih viškova, konstatira se da ukupni višak poslovanja Općine Sračinec iz prethodnih godina iznosi 70.550,25 €.

**Bilješka broj 8 - PRIHODI POSLOVANJA (6)**

Prihodi poslovanja (6) u 2023. godini ostvareni su u iznosu 2.402.688,88 €. U odnosu na ostvarenje prihoda u istom razdoblju prethodne godine bilježi se povećanje od 429.894,52 € ili 21,8%.

U strukturi ovih prihoda najznačajniju stavku čine prihodi od poreza (61) s udjelom od 63,5%, slijede pomoći iz inozemstva i od subjekata unutar općeg proračuna (63) s udjelom od 25,0%, zatim prihodi od imovine (64) s udjelom od 7,3%, zatim prihodi od upravnih i administrativnih pristojbi, pristojbi po posebnim propisima i naknada (65) s udjelom od 4,0% te prihodi od prodaje proizvoda i robe te pruženih usluga, i prihodi od donacija te povrati po protestiranim jamstvima (66) s udjelom od 0,2%.

*Prihodi od poreza* (61) ostvareni su u iznosu 1.526.483,14 € što u odnosu na ostvarenje u istom razdoblju prethodne godine predstavlja povećanje za 31,9%, odnosno 369.263,11 € u apsolutnom iznosu. Vrijednosno najznačajnije povećanje u odnosu na izvještajno razdoblje iz prethodne godine predstavljaju prihodi od poreza i prireza na dohodak (611) koji su ostvareni u iznosu od 1.485.400,64 € što predstavlja povećanje od 33,1% u odnosu na isto razdoblje prethodne godine, odnosno 369.671,99 € u apsolutnom iznosu (najveće povećanje se odnosi na porez i prirez na dohodak od nesamostalnog rada - 6111).

*Porezi na imovinu* (613) ostvareni su u iznosu od 33.488,14 € što predstavlja neznačajan rast u odnosu na isto razdoblje prethodne godine u iznosu od 0,46 €, odnosno 0,0%. Prihodi od poreza na promet nekretnina (6134) imaju najveći udio u porezima na imovinu i oni su se neznačajno umanjili dok su se stalni porezi na nepokretnu imovinu (6131) neznačajno povećali.

*Porezi na robu i usluge* (614) ostvareni su u iznosu od 7.594,36 € i u odnosu na isto razdoblje prethodne godine smanjeni su za 409,34 €, odnosno za 5,1%. Ti porezi se odnose na poreze na potrošnju alkoholnih i bezalkoholnih pića te se iskazuju prema potrošnji u ugostiteljstvu.

*Pomoći iz inozemstva i od subjekata unutar općeg proračuna* (63) su ostvarene u ukupnom iznosu od 599.696,58 €, a odnose se na tekuće i kapitalne pomoći proračunu iz drugih proračuna (kompenzacijske mjere u iznosu od 460.475,00 €, Ministarstvo poljoprivrede za skup u poljoprivredi u iznosu od 14.294,08 €, Ministarstvo obrazovanja za održivost dječjih vrtića u iznosu od 38.886,00 €, Ministarstvo graditeljstva za izvanredno održavanje ulice Matije Gupca u Svibovcu Podravskom u iznosu od 35.600,00 € i Ministarstvo regionalnog razvoja za spremište na groblju Sračinec u iznosu od 25.000,00 €), tekuće pomoći od institucija i tijela EU (bratimljenje gradova – Ljubuški, u iznosu od 10.080,00 €) i tekuće pomoći od izvanproračunskih korisnika (javni radovi u iznosu od 2.566,50 €).

*Pomoći proračunu iz drugih proračuna* (633) ostvarene su u ukupnom iznosu od 574.255,08 €, a odnose se na tekuće i kapitalne pomoći proračunu iz drugih proračuna, tj. na kompenzacijske mjere za 2023. godinu, pomoći od Ministarstva poljoprivrede za skup, Ministarstva obrazovanja za održivost vrtića, Ministarstva graditeljstva za izvanredno održavanje ulice Matije Gupca u Svibovcu Podravskom i pomoć od Ministarstva regionalnog razvoja za spremište na groblju Sračinec.

*Pomoći od izvanproračunskih korisnika* (634) ostvarene su u iznosu od 15.361,50 € ili 61,2% manje nego u istom razdoblju prethodne godine, a odnose se na sredstva od HZZ-a za zapošljavanje u javnome radu u iznosu od 2.566,50 € i pomoć Fonda za zaštitu okoliša i energetsku učinkovitost za stroj za čišćenje ulica u iznosu od 12.795,00 €.

*Prihodi od imovine* (64) ostvareni su u iznosu od 175.878,05 € ili 43,8% više nego u istom razdoblju prethodne godine, ponajprije zbog većih prihoda od zakupa i iznajmljivanja imovine te naknada za korištenje nefinancijske imovine.

*Prihodi od financijske imovine* (641) ostvareni su u iznosu od 5,19 € što je za 18,2% više nego prethodne godine, a odnosi se na kamate na depozite po viđenju.

*Prihodi od nefinancijske imovine* (642) ostvareni su u iznosu od 175.872,86 € ili 43,8% više u odnosu na isto razdoblje prethodne godine. Najznačajniji prihodi od nefinancijske imovine su prihodi od zakupa i iznajmljivanja imovine (prihodi od iznajmljivanja društvenih prostorija) i prihodi od naknade za korištenje nefinancijske imovine (naknada za korištenje prostora elektrana – prošle godine su bili smanjeni jer je početkom godine ispražnjeno akumulaciono jezero zbog obnove pa je manja proizvodnja električne energije).

*Prihodi od upravnih i administrativnih pristojbi, pristojbi po posebnim propisima i naknade* (65) ostvareni su u iznosu 95.542,83 € , što je za 31,9% više u odnosu na prethodnu godinu. Najveće povećanje odnosi se na povećanje komunalnih doprinosa (6531) koji su veći za 16.117,73 € u odnosu na prethodnu godinu i na povećanje ostalih nespomenutih prihoda (zatezne kamate, povrat sredstava za navodnjavanje od NK Podravac) koji su ostvareni u iznosu od 9.369,37 €, dok je prošle godine bilo neznatno ostvarenje u iznosu od 625,27 €.

*Prihodi od prodaje proizvoda i robe te pruženih usluga i prihodi od donacija* (66) ostvareni su u iznosu 5.088,28 €, a odnose se na postotak od fakturirane i naplaćene naknade za uređenje voda.

**Bilješka broj 9 - RASHODI POSLOVANJA (3)**

Rashodi poslovanja (3) ostvareni su u ukupnom iznosu od 1.306.508,86 €, što je za 1,0% više u odnosu na isto razdoblje prethodne godine, odnosno u apsolutnom iznosu rashodi poslovanja veći su za 12.509,20 €.

*Rashodi za zaposlene* (31) ostvareni su u iznosu od 195.958,88 € i u odnosu na isto razdoblje prethodne godine bilježe rast od 10,7%. Rashodi za zaposlene obuhvaćaju plaće, doprinose na plaće i ostale rashode za zaposlene u općinskoj upravi. Spomenuti rashodi bilježe neznatan rast u odnosu na prethodnu godinu iz razloga što je ostao isti broj zaposlenih, eventualna razlika može se pripisati povećanju osnovice za izračun plaće.

*Materijalni rashodi* (32) ostvareni su u iznosu od 461.848,38 € i u odnosu na isto razdoblje prethodne godine povećani su za 19,2%. Odnose se na rashode za redovno poslovanje i rashode za izvršavanje programskih aktivnosti općinske uprave. Naknade troškova zaposlenima (321) su se povećale za 72,2% u odnosu na prethodnu godinu, a ti troškovi se odnose na službena putovanja, naknade za prijevoz na posao i s posla (to je uvedeno u listopadu 2023. za sve djelatnike), stručno usavršavanje zaposlenika te korištenje automobila u službene svrhe. Rashodi za materijal i energiju (322) su se smanjili za 3,8% , a odnose se na troškove uredskog materijala, materijala za održavanje i čišćenje, troškova za kupnju sitnog inventara te troškova za nabavku radne i zaštitne odjeće i obuće. Rashodi za usluge (323) su povećani za 22,8% u odnosu na prošlu godinu, a povećanje se najvećim dijelom odnosi na troškove usluge telefona i pošte (3231) - povećanje za 74,4%, troškove usluge tekućeg i investicijskog održavnja (3232) - povećanje za 95,3%, troškove komunalne usluge (3234) – povećanje za 59,2 te troškove ostalih usluga (3239) - povećanje za 93,1% zbog troškova provedbe projekta LION – Europa za građane te troškova izrade filma o Općini Sračinec. Ostali nespomenuti rashodi poslovanja (329) također su povećani u iznosu od 18.236,15 € što je u odnosu na prošlu godinu povećanje za 33,1%, a razlog povećanja je u povećanju troškova reprezentacije (3293).

*Financijski rashodi* (34) ostvareni su u iznosu od 62.754,86 € i bilježe neznatan pad od 1,6% u odnosu na isto razdoblje prethodne godine. Navedeni rashodi se prvenstveno odnose na kamate po primljenim zajmovima od Hrvatske banke za obnovu i razvitak radi izgradnje dječjeg vrtića u Sračincu te modernizacije nerazvrstanih cesta na području Općine Sračinec.

*Subvencije* (35) iznose 41.305,45 € što predstavlja smanjenje za 15.052,06 € u odnosu na isto razdoblje prethodne godine, odnosno za 26,7%. Razlog smanjenja se odnosi na javni poziv koji smo raspisali prošle godine, a to je javni poziv za dodjelu potpora za razvoj poduzetništva na području Općine Sračinec. Isplaćivane su potpore za nabavu nove opreme i inventara i potpore za izgradnju i adaptaciju poslovnih prostora i priključka, dok se ove godine javilo manje obrtnika.

*Pomoći dane u inozemstvo i unutar općeg proračuna* (36) ostvarene su u iznosu od 50.003,24 € i u odnosu na isto razdoblje prethodne godine povećane su za 5.213,41 €, odnosno za 11,6%. Kapitalne pomoći proračunskim korisnicima drugih proračuna (3662) ostvarene su u iznosu od 4.413,93 € i manje su za 76,5% u odnosu na prošlu godinu zbog toga što su prošle godine vršene usluge bojanja zidova u OŠ Sračinec i PŠ Svibovec Podravski. Tekuće pomoći proračunskim korisnicima drugih proračuna (3661) ostvarene su u iznosu od 45.589,31 € i veće su za 75,3% u odnosu na prošlu godinu, a odnose se na troškove produženog boravka u školi.

*Naknade građanima i kućanstvima na temelju osiguranja i druge naknade* (37) ostvarene su u iznosu od 328.259,46 €, odnosno za 13,0% više u odnosu na prethodnu godinu. Ove naknade se odnose na naknade koje se isplaćuju korisnicima Socijalnog programa sukladno Odluci o socijalnoj skrbi Općine Sračinec (isplata prigodnih pomoći umirovljenicima, isplata stipendija, porodiljne naknade, sufinanciranje odvoza otpadnih pelena, sufinanciranje dječjih vrtića i pomoćnika za djecu s poteškoćama).

*Tekuće donacije* (381) ostvarene su u iznosu od 135.218,42 € što je za 8,6% manje u odnosu na prethodnu godinu, odnosno u apsolutnom iznosu navedeni rashodi su manji za 12.676,49 €. Navedeni rashodi odnose na donacije dobrovoljnom vatrogasnom društvu, donacije udruženjima građana s područja Općine Sračinec, donacije vjerskim zajednicama te sufinanciranje političkih stranaka. Iznos isplate ovih donacija ovisi o prijavama na natječaj udruga te o ostalim spomenutim isplatama.

*Kapitalne pomoći* (386) ostvarene su u iznosu od 31.160,17 €, odnosno za 70,5% manje nego u istom razdoblju prethodne godine. Razlog smanjenja je u tome što se prošle godine u istom razdoblju isplatila veća kapitalna pomoć trgovačkom društvu „Varkom“ d.d. za provođenje projekta aglomeracije Varaždin te izgradnje sustava odvodnje i kanalizacije na području Općine Sračinec, te se više sufinanciralo Županijskoj upravi za ceste Varaždin za izvanredno održavanje županijskih cesta u Općini Sračinec (Zelendvorska i Bombellesova u Sračincu, te ŽC 2037 u Svibovcu Podravskom) te produljenje vodovodne mreže u Uskoj ulici u Sračincu.

**Bilješka broj 10 - PRIHODI OD PRODAJE NEFINANCIJSKE IMOVINE (7)**

Prihodi od prodaje nefinancijske imovine (7) ostvareni su u iznosu 32.699,70 € što u odnosu na isto razdoblje prethodne godine, čini smanjenje za 54,6%. Ovi prihodi odnose se na prodano građevinsko zemljište na području Općine Sračinec, a prošle godine je prodan veći dio zemljišta.

**Bilješka broj 11 - RASHODI ZA NABAVU NEFINANCIJSKE IMOVINE (4)**

Rashodi za nabavu nefinancijske imovine (4) izvršeni su u iznosu 371.967,06 € i u odnosu na ostvarenje u istom razdoblju prethodne godine manji su za 580.132,99 € ili 60,9%.

*Građevinski objekti* (421) izvršeni su u iznosu od 304.204,97 €, a navedeni rashodi odnose na rashode za izvođenje radova na rekonstrukciji garaže sa spremištem na groblju Sračinec, kupnju autobusnih nadstrešnica prema ugovoru, rashode za pripremu i provedbu postupka javne nabave za izvanredno održavanje ulice Matije Gupca u Svibovcu Podravskom te izradu projekta za produžetak ulice Đure Kuhara u Sračincu. Manji su za 64,5% u odnosu na prošlu godinu (prošle godine se završilo s odvojcima Dravskih ulica u Svibovcu Podavskom).

*Postrojenja i oprema* (422) izvršeni su u iznosu od 60.841,74 €, a navedeni rashodi odnose na nabavu uredske opreme i namještaja (iznos od 1.305,46 €), komunikacijske opreme (iznos od 2.251,49 €), opreme za održavanje i zaštitu (iznos od 1.984,76 €), nabavu strojeva (iznos od 501,30 €) te nabavu uređaja, strojeva i opreme ostale namjene (iznos 54.798,73 €).

*Nematerijalna proizvedena imovina* (426) izvršeni su u iznosu od 2.700,00 €, a navedeni rashodi odnose na druge izmjene i dopune prostornog plana uređenja Općine Sračinec.

*Dodatna ulaganja na građevinskim objektima* (451) izvršeni su u iznosu od 4.220,35 €, a navedeni rashodi odnose na uslugu izrade troškovnika obrtničkih radova za pregradni zid u dvorani k.č.br. 1761/1 k.o. Sračinec i izvođenje radova na izradi pregradnog zida u dvorani dječjeg vrtića u Sračincu.

**Bilješka broj 12 - PRIMICI OD FINANCIJSKE IMOVINE I ZADUŽIVANJA (8)**

Primici od financijske imovine i zaduživanja (8) ostvareni su prošle godine u istom izvještajnom razdoblju u iznosu od 671.518,85 €, dok ove godine u istom razdoblju nema ostvarenja. Navedeni primici od prošle godine se odnose na primljeni kredit od HBOR-a za modernizaciju nerazvrstanih cesta na području Općine Sračinec.

**Bilješka broj 13 - IZDACI ZA FINANCIJSKU IMOVINU I OTPLATE ZAJMOVA (5)**

Izdaci za financijsku imovinu i otplate zajmova (5) ostvareni su u iznosu od 222.875,80 €. Navedeni izdaci odnose se na otplatu glavnice kredita zaključenog sa Hrvatskom bankom za obnovu i razvitak radi izgradnje dječjeg vrtića u Sračincu u iznosu od 34.128,00 € kn (4 rate), na otplatu glavnice kredita zaključenog sa Hrvatskom bankom za obnovu i razvitak za modernizaciju nerazvrstanih cesta na području Općine Sračinec u iznosu od 176.963,76 € (4 rate) te otplatu zajma državnog proračuna za povrat poreza u iznosu od 11.784,04 €.

**Bilješka broj 14 - VIŠAK PRIHODA I PRIMITAKA (X005)**

U izvještajnom razdoblju ostvaren je višak prihoda i primitaka (X005) u iznosu od 534.036,86 € koji zbrojen s viškom prihoda i primitaka iz prijašnjeg razdoblja (9222-9221) u iznosu od 70.550,25 € kn čini ukupno raspoloživ višak prihoda i primitaka u sljedećem razdoblju (X006) u iznosu od 604.587,11 €.

U nastavku se daje tabelarni prikaz rezultata prije provedene korekcije:

**Tablica 7. Rezultat poslovanja prije provedene korekcije**

|  |  |  |  |
| --- | --- | --- | --- |
| Račun | Opis | Stanje 01.01.2023. | Stanje 31.12.2023. |
| 92211 | Višak prihoda poslovanja | 470.739,86 | 1.096.180,02 |
| 92211 | Višak prihoda poslovanja - DONOS |  | 58.766,21 |
| 92213 | Višak primitaka od financijske imovine | 593.149,90 |  |
| 92223 | Manjak primitaka od financijske imovine |  | 222.875,80 |
| 92213 | Višak primitaka od financijske imovine - evidentiranje beskamatnog zajma |  | 11.784,04 |
| 92222 | Manjak prihoda od nefinancijske imovine | 1.005.123,55 | 339.267,36 |
| 92222 | Manjak prihoda od nefinancijske imovine - DONOS |  |  |
| 92223 | Manjak primitaka od financijske imovine |  |  |
|  | **UKUPNO VIŠAK/MANJAK PRIHODA I PRIMITAKA** | **58.766,21** | **604.587,11** |

Tokom 2023. godine, a sukladno dostavljenom Izvješću Financijske agencije, izvršeno je evidentiranje beskamatnog zajma JLP(R)S do visine poreza na dohodak, prireza porezu na dohodak čije je plaćanje oslobođeno, odgođeno i/ili je odobrena obročna otplata odnosno do visine izvršenog povrata i prema raspoloživim sredstvima državnog proračuna, na način da je:

* evidentiran višak primitaka od financijske imovine u iznosu od 11.784,04 €,

Nakon evidentiranja navedenih viškova, konstatira se da ukupni višak poslovanja Općine Sračinec iz prethodnih godina iznosi 70.550,25 €.

**Tablica 8. Rezultat poslovanja nakon provedene korekcije**

|  |  |  |
| --- | --- | --- |
| Račun | Opis | Stanje 31.12.2023. |
| 92211 | Višak prihoda poslovanja | 1.081.551,23 |
| 92213 | Višak primitaka od financijske imovine |  |
| 92222 | Manjak prihoda od nefinancijske imovine | 265.872,36 |
| 92223 | Manjak primitaka od financijske imovine | 211.091,76 |
|  | **UKUPNO VIŠAK PRIHODA I PRIMITAKA** | **604.587,11** |

Korekcija rezultata provedena je za iznos od 73.395,00 €, a navedeni iznos odnosi se na Kapitalne pomoći iz državnog proračuna (konto 63321 – spremište na groblju Sračinec u iznosu od 25.000,00 € i modernizacija ulice M. Gupca u Svibovcu Podravskom u iznosu od 35.600,00 €) te na Kapitalne pomoći od izvanproračunskih korisnika (konto 63425 – stroj za čišćenje prometnica).

Također napomena kod rezultata: tvrtka Municipal d.o.o. čiji program koristimo je u listopadu 2023. godine izvršila clean start programa te imamo zasebni program u periodu od 2018. – 2022. te od 2023. na dalje. Neki iznosi početnih stanja u 2023. godini su se promijenili nakon provedenog clean starta te su nam programeri u programu za 2023. godinu (ali u tom programu je odabrana godina 2022.) u početnim stanjima izvršili knjiženja na nekoliko temeljnica.

**Bilješka broj 15 - STANJE NOVČANIH SREDSTAVA NA KRAJU RAZDOBLJA (11K)**

Na kraju izvještajnog razdoblja ukupno stanje na računima i u blagajnama iznosi 670.389,48 € i sastoji se od stanja na slijedećim računima:

* ZABA d.d banka Varaždin = 669.887,58 €,
* Novac u blagajni = 501,90 €.

***4. IZVJEŠTAJ O PROMJENAMA U VRIJEDNOSTI I OBUJMU IMOVINE (Obrazac: P-VRIO)***

**Bilješka broj 16** - U obrascu P-VRIO iskazane su sve one promjene u vrijednosti i obujmu imovine i obveza koje nisu rezultat financijskih aktivnosti, odnosno transakcija. Iz izvještaja je evidentno ukupno povećanje vrijednosti i obujma imovine (9151) u vrijednosti od 73.951,08 € te smanjenje za 73.951,08 €.

Povećanje u vrijednosti (revalorizacija) imovine i smanjenje imovine (91511) u iznosu 63.083,08 € odnosi se na povećanje i smanjenje vrijednosti prodanog zemljišta (P002) kao razlika između knjigovodstvene i prodane vrijednost zemljišta te isknjiženje sijela optičke mreže iz pripreme. Povećanje i smanjenje u obujmu imovine (91512) u iznosu od 10.868,00 € odnosi se na evidentiranje popusta komunalnih doprinosa, dodjelu računalne opreme od Ministarstva prostornog uređenja, graditeljstva i državne imovine, oslobođenje vatrogasaca od plaćanja komunalne naknade, usklađenje parcele prema zemljišnoknjižnom odjelu - čkbr. 726 i 12445, evidentiranje novoformirane čestice čkbr. 12407/2 - tisak i mljekomat te otpis nenaplativih i zastarjelih potraživanja – KN i NUV (P017).

***5. IZVJEŠTAJ O RASHODIMA PREMA FUNKCIJSKOJ KLASIFIKACIJI (Obrazac: RAS-funkcijski)***

**Bilješka broj 17** -U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni.

Iznosi navedeni u Obrascu RAS-funkcijski odgovaraju ukupno iskazanim rashodima u Obrascu PR-RAS na šifri 3 Rashodi poslovanja (1.306.508,86 €), uvećanima za iznos na šifri 4 Rashodi za nabavu nefinancijske imovine (371.967,06 €), odnosno taj zbroj iznosi 1.678.475,92 € i on je u Obrascu Ras-funkcijski iskazan na šifri (R1).

Izdaci za financijsku imovinu i obveze (razred 5) ne uključuje se u podatke ovog izvještaja (222.875,80 €).

***6. IZVJEŠTAJ O OBVEZAMA (Obrazac: OBVEZE)***

**Bilješka broj 18** - U Izvještaju o obvezama iskazuju se ukupne obveze Općine Sračinec u razdoblju od 1. siječnja do 31. prosinca 2023. godine. Stanje obveza na kraju izvještajnog razdoblja (V006) iznosi 2.800.412,52 € od čega dospjele obveze (V007) iznose 2.844,45 €, a nedospjele obveze (V009) iznose 2.797.568,07 €.

Ukupne dospjele obveze na kraju izvještajnog razdoblja iznose 2.844,45 €, a navedene obveze odnose se na uplaćene predujmove komunalne naknade, naknade za uređenje voda i grobne naknade, na rasknjiženje uplaćenih predujmova prema izvješću Porezne uprave za uplaćene poreze na potrošnju, tvrtku i promet nekretnina.

Stanje nedospjelih obveza na kraju izvještajnog razdoblja (V009) iznosi 2.797.568,07 € i

odnosi se na slijedeće obveze:

* (23) obveze za rashode poslovanja u iznosu od 66.728,45 € (obveza za plaću za prosinac 2023. godine, obveze za naknade dužnosnicima za prosinac, obveze za loko vožnju za prosinac, obveze za materijalne rashode prosinac – režijski troškovi i ostale obveze),
* (24) obveze za nabavu nefinancijske imovine u iznosu od 7.500,00 € (obveza za stručni nadzor ulica Đure Kuhara Sračinec u iznosu od 1.250,00 €, projekt odvojak Dravska ulica Svibovec Podravski - vodovod i kanalizacija u iznosu od 3.000,00 € i projekt odvojak Dravska ulica Svibovec Podravski – prometnica u iznosu od 3.250,00 € - ulazni računi s 31.12.2023.),
* (26) obveze za financijsku imovinu u iznosu od 2.723.339,62 € (obveze za dugoročni kredit HBOR-a za izgradnju dječjeg vrtića u Sračincu u iznosu od 298.620,09 € - konto 262421, obveze za dugoročni kredit HBOR-a za modernizaciju i rekonstrukciju nerazvrstanih cesta na području Općine Sračinec u iznosu od 2.433.251,47 € - konto 26222 te obveza zajma od državnog proračuna za povrat poreza u iznosu od 0,06 € - konto 26711).

***7. PREGLED SUDSKIH SPOROVA I OSTALIH UGOVORENIH ODNOSA***

Bilješke uz financijske izvještaje, sukladno čl. 14. Pravilnika o financijskom izvještavanju u proračunskom računovodstvu (Narodne Novine, br. 3/15, 93/15, 135/15, 2/17, 28/17, 112/18, 126/19, 145/20, 32/21 i 37/22), sadrže obvezne bilješke - Pregled ostalih ugovornih odnosa i slično koji uz ispunjenje određenih uvjeta, mogu postati obveza ili imovina (dana kreditna pisma, hipoteke, sporovi na sudu koji su u tijeku i slično).

**Bilješka broj 19 - SUDSKI SPOROVI**

Prema podacima Jedinstvenog upravnog odjela u nastavku je prikazana tabela o stanju svih aktivnih sudsko procesuiranih predmeta sa stanjem na dan 31.12.2022. godine:

|  |  |  |
| --- | --- | --- |
| 01. | **Trgovački sud u Varaždinu, broj: St-11/17*** **radi: sklapanja predstečajne nagodbe**

**VJEROVNIK: OPĆINA SRAČINEC****DUŽNIK: MATIS ADRIA d.o.o. SRAČINEC****04.11.2015. god.** Financijskoj agenciji, Nagodbenom vijeću ZG05 dostavljena je Prijava tražbine vjerovnika Općine Sračinec sukladno odredbama Zakona o financijskom poslovanju i predstečajnoj nagodbi, temeljem koje vjerovnik potražuje novčani iznos od 97.235,345 kn. **09.05.2016. god.** doneseno rješenje Klasa: UP-I/110/07/15-01/9018, Ur.br: 04-06-16-9018-92 temeljem kojeg je u cijelosti utvrđena i priznata tražbina vjerovnika Općine Sračinec.**28.02.2018. god.** Trgovački sud u Varaždinu donio je Rješenje broj: St-11/17-13 temeljem kojeg se odobrava sklapanje predstečajne nagodbe, temeljem koje je dužnik dužan vjerovniku isplatiti iznos utvrđene tražbine od 97.235,43 HRK na 96 jednakih mjesečnih anuiteta u visini od 40% utvrđene tražbine duga u iznosu od 38.894,18 HRK koji dospijevaju svakog 15-og u mjesecu uz dodatnih 24 mjeseci počeka, počevši od pravomoćnosti Rješenja Trgovačkog suda o sklopljenoj predstečajnoj nagodbi.**30.01.2023. god.** Financijska agencija je Trgovačkom sudu u Varaždinu podnijela zahtjev za provedbu skraćenog stečajnog postupka nad dužnikom jer u očevidniku ima već više od 120 dana evidentirane neizvršene obveze u ukupnom iznosu od 24.827,38 EUR.**NAPOMENA:****Vjerovnik najvjerojatnije neće naplatiti svoje potraživanje.** | potraživanje**5.162,14 €** |
| 02. | **Trgovački sud u Rijeci, broj: P-193/15*** **radi: utvrđenja prava vlasništva**

**I TUŽITELJ: BOLJEŠIĆ BARBARA****II TUŽITELJ: DRETAR BRANKO****III TUŽITELJ: BUBNJARIĆ ANITA****IV TUŽITELJ: STRMEČKI IVAN****V TUŽITELJ: STRMEČKI IVANKA****VI TUŽITELJ: HRVATSKI ZAVOD ZA MIROVINSKO OSIGURANJE****IX: TUŽENIK: OPĆINA SRAČINEC i dr.****29.10.2015. god.** podnesena tužba protiv IX tuženika Općine Sračinec radi utvrđenja prava vlasništva na čk.br. 1710/3 upisane u z.k.ul. 3241, k.o. Selce i na čk.br. 1710/1 upisane u z.k.ul. 1505, k.o. Selce.**22.03.2018. god.** podnesen pisani odgovor na tužbu.**14.05.2019. god.** održano ročište, zaključena glavna rasprava te za dana 28.06.2019. god. određena objava i uručenje presude.**28.06.2019. god.** održano ročište za objavu i uručenje presude temeljem koje je sud u cijelosti odbio tužitelje s postavljenim tužbenim zahtjevom, te naložio tužiteljima da tuženiku solidarno naknade prouzročene troškove parničnog postupka **08.07.2019. god.** I, II, III, IV, V i VI tužitelji podnijeli žalbu protiv presude Trgovačkog suda u Rijeci, broj: P-126/2018-92 od dana 28.06.2019. godine.**08.08.2019. god.** IX tuženik Općina Sračinec podnijela pisani odgovor na žalbu tužitelja.**08.12.2021. god.** zaprimljeno Rješenje Visokog trgovačkog suda Republike Hrvatske, broj: Pž-5661/2019-2 od dana 10.11.2021. godine kojim je uvažena žalba tužitelja, ukinuta je presuda pod točkama I. do X. izreke i predmet se vraća Trgovačkom sudu u Rijeci na ponovni postupak.**06.05.2022. god.** održana glavna rasprava kojim je određeno da će se u daljnjem tijeku postupka provesti dokaz uviđajem na licu mjesta uz sudjelovanje vještaka geodetske struke, a o čemu će sud svim sudionicima u postupku dostaviti nove pisane pozive.**NAPOMENA:****U daljnjem tijeku postupka očekujemo provođenje identifikacije predmetnih čestica radi utvrđenja kada su i kako formirane, te ostalih stvari potrebnih radi izrade parcelacijskog prijedloga i utvrđenja suvlasništva svakog od navedenih tužitelja.**  | utvrđenje prava vlasništva **33.313,42 €** |
| 03. | **Ured za suzbijanje korupcije i organiziranog kriminaliteta (USKOK), broj: KR-US-863/18, KIS-US-41/2020*** **radi: kaznenog djela iz čl. 233., 278., 279. i 291. Kaznenog zakona**

**PREDMET: Kaznena prijava protiv osumnjičene RENATE SABATI iz Varaždina, Ive Mikaca 2c****OŠTEĆENIK: OPĆINA SRAČINEC****15.11.2018. god.** podnesena kaznena prijava Županijskom državnom odvjetništvu u Varaždinu protiv osumnjičene Renate Sabati radi počinjena gore navedenih kaznenih djela.**18.12.2018. god.** od strane Županijskog državnog odvjetništva u Varaždinu zaprimljen dopis broj: K-DO-26/18-3 od dana 12.12.2018. godine kojim smo obaviješteni da je predmet ustupljen Uredu za suzbijanje korupcije i organiziranog kriminaliteta (USKOK) u Zagrebu na daljnje postupanje.**14.09.2020. god.** od strane Ureda za suzbijanje korupcije i organiziranog kriminaliteta (USKOK) u Zagrebu zaprimljen dopis temeljem kojeg smo obaviješteni da se predmet od sada vodi pod brojem: KIS-US-41/2020, te da je u predmetu dana 11.09.2020.godine doneseno Rješenje o provođenju istrage pod brojem: KIS-US-41/2020 na 266 strana.**05.07.2021. god.** Uredu za suzbijanje korupcije i organiziranog kriminaliteta (USKOK) u Zagrebu dostavljeno očitovanje i i sprave iz poslovne evidencije Općine Sračinec za 2010., 2011., 2012., 2013., 2014., 2015. i 2016. godinu.**NAPOMENA:****Tijekom 2021. godine Uredu za suzbijanje korupcije i organiziranog kriminaliteta (USKOK) u Zagrebu te Ministarstvu unutarnjih poslova, PU Varaždinskoj, Službi kriminalističke policije, u više navrata, na njihovo traženje, dostavljena je razna dokumentacija, te smo prisustvovali sastancima radi provođenja istrage. Za sada ne raspolažemo nikakvim novim podacima iz razloga što je još uvijek u tijeku provođenje istrage te su sve informacije tajne.** | kazneno djelo iz čl. 233., 278., 279. i 291 Kaznenog zakona ***(pošto nema iznosa evidentirano kao 0,13 €, a prije 1,00 KN)*** |
| 04. | **Općinski sud u Varaždinu, broj: Pr-190/19*** **radi: isplate naknade plaće**

**TUŽITELJ: SABATI RENATA****TUŽENIK: OPĆINA SRAČINEC** **02.09.2019. god.** podnesena tužba protiv tuženika Općine Sračinec radi isplate naknada plaća za period od 07/2018 do 06/2019. godine u ukupnom iznosu od 153.608,96 HRK zajedno sa pripadajućim, zakonskim zateznim kamatama i troškovima postupka. **19.12.2019. god.** podnesen pisani odgovor na tužbu.**12.05.2020. god.** održano pripremno ročište na kojem je zaključen prethodni postupak, slijedeće ročište zakazat će se pisanim putem.**17.11.2020. god.** održano ročište na kojem je sud odredio da će se novo ročište u ovom predmetu odrediti,m nakon što se pribavi spis Upravnog suda u Zagrebu broj: UsI-4085/19 koji se vodi radi poništenja rješenja kojim je prestala služba službenice, ovdje tužiteljice Renate Sabati.**06.12.2022. god.** sudu dostavljen podnesak kojim predlažemo nastavak postupka u kojem će sud odbiti tužbu i tužbeni zahtjev tužiteljice iz razloga što kod Upravnog suda u Zagrebu pravomoćno dovršen postupak u kojem je otkaz tužiteljice proglašen u cijelosti osnovan.**NAPOMENA:****U ovom predmetu sud smo mora odrediti novo ročište gdje će, prema stanju spisa, morati donijeti presudu kojom se u tužba i tužbeni zahtjev tužiteljice odbija kao neosnovan.**  | isplata iznosa naknada plaća **20.387,41 €** |
| 05. | **Općinski sud u Varaždinu, broj: Pr-3/20*** **radi: naknade štete**

**TUŽITELJ: OPĆINA SRAČINEC** **TUŽENIK: SABATI RENATA** **20.01.2020. god.** podnesena tužba protiv tuženika Renate Sabati radi naknade štete u visini od 570.657,21 HRK koju je postupajući s namjerom na radnom mjestu voditeljice financija prouzročila tužitelju u vremenskom razdoblju od 2016. do. 2018. godine. Uz tužbu je podnesen i prijedlog za izdavanje privremene mjere.**13.02.2020. god.** zaprimljeno Rješenje Općinskog suda u Varaždinu broj: Pr-3/20-4 kojim je određena privremena mjera zabrane otuđenja i opterećenja nekretnina u vlasništvu tuženice Renate Sabati, a sve u svrhu osiguranja naplate štete u korist tužitelja Općine Sračinec.**27.05.2020. god.** tužitelj Općina Sračinec, nakon izvršenih dodatnih izvida i vještačenja financijske dokumentacije, sudu dostavlja podnesak kojim povećava tužbeni zahtjev za iznos od 1.094.622,02 HRK koji se odnosi na razdoblje od 2011. do 105. godine, te sada potražuje od tuženika ukupan iznos naknade štete od 1.665.279,23 HRK.**14.10.2020. god.** održano ročište te je sud zaključio prethodni postupak.Novo ročište određeno je za dan 15.04.2021. godine na kojem ročištu će biti saslušani svi predloženi svjedoci, ali je isto odgođeno zbog pandemije uzrokovane COVID-19 virusom.**09.06.2021. god.** održano ročište u ovom predmetu na kojem su saslušani svjedoci.**05.10.2021. god.** sukladno traženju naslovnog suda odaslan podnesak kojim je dostavljena dokumentacija (Konačna izvješća o obavljenim revizijama u razdoblju od 2011. – 2018. godine, Planovi provedbe naloga i preporuka dostavljene Državnom uredu za reviziju u razdoblju od 2011. – 2018. godine, Statut Općine Sračinec, Poslovnik Općinskog vijeća Općine Sračinec, Pravilnik o unutarnjem redu i načinu rada Jedinstvenog upravnog odjela Općine Sračinec, Sistematizacija radnih mjesta u Jedinstvenom upravnom odjelu Općine Sračinec, Izvješća o ostvarenju programa rada Jedinstvenog upravnog odjela koje izrađuje pročelnik Odjela za kalendarske godine 2011. – 2018. godine i Izjave o fiskalnoj odgovornosti načelnika Općine Sračinec za svaku godinu za prethodnu proračunsku godinu u razdoblju od 2011. – 2018. godine, te podatak je li načelnik dostavljao te izjave Ministarstvu financija do 31. ožujka tekuće godine za prethodnu godinu), te je predložen nastavka postupka. **28.10.2022. god.** održano posljednje ročište u ovom predmetu na kojem su bili saslušani svjedoci, te je sud odredio da će se novo ročište zakazati pismenim putem nakon što se izvrši uvid u kazneni spis koji e vodi protiv tuženice.**NAPOMENA:****Obzirom da je naknada štete vezana uz počinjenje kaznenih djela od strane tuženika Renate Sabati, smatramo da bi tužba i tužbeni zahtjev tužitelja Općine Sračinec trebao biti u cijelosti usvojen, jer su sva do sada nama poznata utvrđenja i činjenice u pogledu nastale štete utvrđena u Rješenju o provođenju istrage broj: KIS-US-41/2020 od dana 11.09.2020. godine koje je donio USKOK), te je protiv iste i podignuta optužnica.** | isplata štete**221.020,54 €**i plaćanje troškova postupka |
| 06. | **Općinski sud u Varaždinu, broj: Ovr-357/2016*** **radi: ovrhe na nekretnini ovršenika**

**OVRHOVODITELJ: KATANEC ŽELJKO** **OVRŠENIK: OPĆINA SRAČINEC** **27.10.2022. god. Općinski sud u Varaždinu donio je rješenje broj: Ovr-357/2016-54 kojim se predmetni ovršni postupak nastavlja protiv Općine Sračinec kao ošasnog nasljednica imovine iza pok. Plantak Ivice.****02.12.2022. god. doneseno je Rješenje o dosudi kojim je utvrđeno da je predmetna nekretnina prodana u postupku elektronske javne dražbe kupcu Igoru Lapatu jer je isti ponudi najveću cijenu.****22.12.2022. god. ovrhovoditelj je putem svog punomoćnika podnio žalbu na Rješenje o dosudi koje je odnio Općinski sud u Varaždinu, broj: Ovr-357/2016-57 zbog bitnih povreda odredaba ovršnog postupka.****NAPOMENA:****U daljnjem tijeku ovršnog postupka, obzirom na izjavljenu žalbu ovrhovoditelja, za očekivati je da će žalba biti usvojena i da će prodaja predmetne nekretnine biti proglašena nevažećom.** | isplata **24.779,48 €** |

Razlog zbog kojeg je korišteno razdoblje od 2022. godine je taj što nam je odvjetnik poslao Izvještaj o sudskim sporovima za 2023. godinu tek 12. veljače 2024. godine, a nakon što smo mi već izvršili sve radnje za završni račun. Knjiženja prema Izvještaju o sudskim sporovima za 2023. godinu će se izvršiti nakon 15. veljače 2024. godine, odnosno nakon predaje financijskih izvještaja za 2023. godinu.

**Bilješka broj 20 – DANA I PRIMLJENA JAMSTVA**

Prema podacima Jedinstvenog upravnog odjela, Općina Sračinec na dan 31.12.2023. godine vodi dana i primljena jamstva prema slijedećim podacima:

* Izdane bjanko zadužnice (991411) OV-2370,2371 i 2372/2021 u iznosu od 33.180,70 € za ulicu Ribnjak u Sračincu, OV-2372/2018 u iznosu od 66.361,41 € za Dravsku ulicu Svibovec Podravski NC 1-041, OV-6784/2023 u iznosu od 75.000,00 € za rekonstrukciju pomoćne zgrade (garaža sa spremištem na groblju Sračinec) te OV-10090/2023 u iznosu od 10.000,00 € za malonogometno igralište Borovje u Svibovcu Podravskom,
* Primljene bjanko zadužnice (991412) u iznosu od 297.299,09 € kao jamstva kod jednostavnih i javnih nabava,
* Izdane zadužnice (991413) OV-993/16 HBOR-u u iznosu od 530.891,23 € kao instrument osiguranja kredita za Dječji vrtić „Bambi“ u Sračincu, OV-6768/2020 Zagrebačkoj banci u iznosu od 331.807,02 € kao instrument osiguranja kratkoročnog kredita te OV-6006/20 HBOR-u u iznosu od 2.654.456,17 € kao instrument osiguranja kredita za modernizaciju nerazvrstanih cesta na području Općine Sračinec,
* Primljene zadužnice (991414) u iznosu od 206.625,76 € kao jamstva kod jednostavnih i javnih nabava,
* Izdane mjenice serije (991415) A 07307268, 07307264 i 07307265 HBOR-u bez navedenih iznosa kao instrumenti osiguranja kredita za Dječji vrtić „Bambi“ u Sračincu, ali su u kod knjiženja evidentirani iznosi od 1,00 kn ali za svaku mjenicu zasebno (znači sveukupno 3,00 kn),
* Izdane mjenice serije (991415) B 07731805, 07731806, 07731807, 07731812 i 07731864 HBOR-u bez navedenih iznosa kao instrumenti osiguranja kredita za modernizaciju i rekonstrukciju nerazvrstanih cesta na području Općine Sračinec, ali su u kod knjiženja evidentirani iznosi od 1,00 kn ali za svaku mjenicu zasebno (znači sveukupno 5,00 kn).

**NAPOMENA**: ove mjenice (koje su evidentirane u kunama) su izdane i evidentirane prije 2023. godine te su prebačene u 2023. s iznosom od 1,06 €.

* Izdane mjenice serije (991415) B 07857840 i 07857841 Ministarstvu gospodarstva i održivog razvoja bez navedenih iznosa kao instrumenti osiguranja za ugovor s robnim zalihama o smještaju brodice, ali su u kod knjiženja evidentirani iznosi od 1,00 € ali za svaku mjenicu zasebno (znači sveukupno 2,00 €).